text: Fortsat ingen fly mellem Billund og Bruxelles
  23 marts 2016 kl. 05.09
  Onsdagens to fly fra Billund til Bruxelles er aflyst som følge af terrorangrebet i går i den belgiske hovedstad.
  Detr drejer sig om morgenafgangen kl. 6,45 og flyet med afgang fra Billund kl. 12. Lufthavnen i Bruxelles er lukket hele dag, lyder meldingen onsdag morgen.
  Billund Lufthavn opfordrer rejsende til at holde sig orienteret på lufthavnens og flyveselskabernes hjemmesider om, hvornår der igen flyves mellem Billund og Bruxelles.
  